Aalborg Stiftstidende, 1844-06-26
Fædrelandet. Kjøbenhavn, den 25de Junii. Hs. Maj. Kongen. har under 21de d. M. bevilget 1500 Rbd. til at befordre de danske Naturforskeres Deeltagelse i det forestaaende Mode af scandinaviske Naturforskere i Christiania. (Berl. Tid.) Glasgow-Constitutional" giver en særdeles lang og udførlig Beskrivelse over Kronprindsens Ophold i denne Stad fra Fredag Aften den 7de til Tirsdag den 11te. Om Løverdag Morgen modtog Prindsen Stadens Embedsmænd og andre Mænd af Udmærkelse, deriblandt Lord Belhaven, Senere op af Dagen besøgte Prindsen og hans Suite Byens gamle Cathedral, hvor Høistsamme opholdt sig temmelig længe. Dernæst besøgte Hs. K. Høihed Universitetet og besaa alle dets Mærkværdigheder. Universitetet eier iblandt Ande et Portrait af James Watt, en Mand, der er hæderligen bekjendt for sine Forbedringer ved Dampmaskinerne, et Maleri, som lod til at have gjort meget Jndtryk paa Prindsen og hans Følge. Efterat Høistsamme endvidere havde besøgt flere udmærkede Fabriker og et af de fortrinligste Varemagaziner, begav han sig til Stadens Børs, og, skjøndt det allerede var silde, saa at Børstiden næsten var forbi, havde de meest anseete Borgere dog forsamlet sig der, for at modtage ham paa en udmærket Maade. Alle hilsede Prindsen og stode med blottede Hoveder saa længe han opholdt sig i Borssalen. Henimod Aften begav Prindsen sig til Hr. Napiers store Skibsværft, for at besee det næsten færdige store og smukke Dampskib "City af London. Prindsen undersøgte meget nøie hver Deel af dette udmærkede Skib og syntes forbauset over Beqvemmelighederne og Jndretningen for Gods. Værftets Formand, Hr. Elder, forklarede enhver mærkelig Enkelthed ved Skibet. Den store Dampmaskine, der nu forfærdiges til det colossale transatlantiske Dampskib, var opstillet og Skuet af denne Maskine vakte almindelig Forbauselse. Bladet "Constitutional bemærket derhos, at Prindsen røbede Sagkundskab om Skibets forskjellige Deele og bevægede sig op og ned af Stigerne med en Sømands Lethed. Capitain Jrminger, yttres der videre, en talentfuld Søolficeer, som var i Prindsens Følge, har derhos paa det Nøiagtigste undersøgt enhver Enkelthed og var meget ivrig for at forskaffe sig alle de Oplysninger, som kunde gives ham. Om Søndagen besøgte Prindsen Byen "Stirling" og især Citadellet der. De bleve der modtagne af Commandanten A. Christie. Prindsen og hans Følge opholdt sig der en Tid og vare hentevne af den smukke Beliggenhed og Udsigt fra Citadellet. Om Mandagen besøgte de Sir William Marvel paa hans udmærket smukke Land sæde Calderwood Castle, hvor Hs. Kgl. Høihed modtoges af et stort Selskab, der var indbudet til en Oejenner i Anledning af hans Besøg. Prindsen besøgte derpaa flere seeværdige Steder, og deriblandt ogsaa Cadzow Castle, hvor Dronning Maria Stuart opholdt sig paa sin Flugt fra Lochleven. Derfra begav han sig til Lord Belhaven, som paa sit Gods har givet en stor og udmærket Fete til Ære for Prindsen. Hs. Kongl. Høihed opholdt sig der til Midnat, og da han forlod Slottet, hilsedes han af den talrigt forsamlede Mængde med megen Acclamation. Tirsdagen den 11te Juni forlod Prindsen med sit følge Glasgow paa Dampskibet "Shandon", gjennem Caledonia-Canalen til Jnvernes, for derefter at gaae ombord i Fregatten "Thetis", som laae i Cromarty Havn.